ועדת הפנים ואיכות הסביבה, כנסת 17, פרוטוקול מספר 37, 2006-08-22 10:00

גאלב מג'אדלה: בוקר טוב לכולם.

גאלב מג'אדלה: אני מתכבד לפתוח את ישיבת ועדת הפנים ואיכות הסביבה לדיון בתקנות של הגנת חיית הבר (תיקון), התשס"ו-2006.

גאלב מג'אדלה: יש לפנינו את הפניה של השר לאיכות הסביבה לגבי הצעה לנוסח תקנות להגנת חיית הבר.

גאלב מג'אדלה: רבותיי חברי הכנסת, אנחנו מקבלים תגבורת לאט לאט, אני מניח שיבואו גם חברים נוספים.

גאלב מג'אדלה: אנחנו רוצים לשמוע מהמשרד לאיכות הסביבה שלא מיוצג כאן, אלא באמצעות הרשות – תתקשרי בבקשה ללשכת השר גדעון עזרא, תגידי לו שיכול להיות שלא נקיים את הדיון אם לא יגיע לכאן נציג של המשרד לאיכות הסביבה.

גאלב מג'אדלה: הדיון לא יסתיים.

גאלב מג'אדלה: אנחנו רוצים לשמוע מרשות הטבע והגנים, אלי, למה עברתם מהוראת שעה להצעה לחיית בר מוגנת.

גאלב מג'אדלה: זה מעבר חד.

אלי אמיתי: הכל מוגדר בהתאם למצב האוכלוסיות בשטח.

אלי אמיתי: לפני כשש שנים החוגלות והארנבות היו במצב של סכנה – הארנבת עדיין במצב של סכנה.

אלי אמיתי: לפני כשש שנים, על פי הוראות שעה, אין ציד חוגלות וארנבות.

אלי אמיתי: כיום, לאחר ספירות וסקירות של אותם מינים בשטח, אנחנו מתחילים בהתאוששות ואישוש במצב החוגלות – עדיין לא מניח את הדעת – והארנבות עדיין במצב של סכנה.

אלי אמיתי: לכן אני חושב שהדבר הנכון ביותר הוא להגדיר אותן, כל זמן שהמצב לא טוב בשטח, כחיות בר מוגנות, ובהתאם לאישוש, כפי שאנחנו עושים את זה עם חיות בר אחרות, לתת את ההיתרים.

אלי אמיתי: וההיתרים שהרשות נותנת הם בהתאם למספר פרמטרים.

אלי אמיתי: גם חיות בר מוגנות יכולות להיות מזיקות לחקלאות או לדברים אחרים, ולכן על פי מצב האישוש אנחנו מגדירים אזור, כמות ומשך – אלה שלושת הפרמטרים שבהם אנחנו מכירים – לציד.

אלי אמיתי: כרגע הן חיית בר מוגנת, וצריך להגן עליהן בטבע בגלל מצבן.

אלי אמיתי: אם אנחנו מגדירים, המדענים של הרשות, חיית בר שנמצאת בסכנת הכחדה, צריך לשמור עליה מכל משמר.

אלי אמיתי: זה לא רק ציד, זה עוד הרבה דברים אחרים.

אלי אמיתי: לכן זה החוגלות והארנבות.

גאלב מג'אדלה: בסדר, אני מבין את זה.

גאלב מג'אדלה: אבל למה אתה מבקש לעבור לתקנות שיגנו עליהן כחיית בר?

אלי אמיתי: כדי להבטיח.

גאלב מג'אדלה: בהוראת שעה יש לך אפשרות להבטיח עוד יותר.

אלי אמיתי: לא.

אלי אמיתי: בהוראת שעה אני כל שנה צריך לבוא לפה ולחדש את זה.

אלי אמיתי: אני לא בטוח שאני אזכה בזה.

אלי אמיתי: ברגע שזוכים בהגדרה של חיית בר מוגנת, אין יותר ויכוחים, אבל הרשות מאפשרת ציד, מכל מיני סיבות, בהיתרים.

אלי אמיתי: במקום להיאבק כל שנה.

גאלב מג'אדלה: אנחנו ועדת הפנים ואיכות הסביבה לא נשחרר את הרשות וניתן מצב גורף.

גאלב מג'אדלה: אנחנו רוצים שתבואו כל שנה ותסבירו לכנסת ולוועדה, והוועדה היא מספיק אחראית ומספיק סוברנית להחליט אם הדרישה שלכם מתחייבת מהמציאות, או לא.

גאלב מג'אדלה: אנחנו לא ניתן החלטה גורפת.

אלי אמיתי: אני אסביר את זה ככה.

אלי אמיתי: האנשים היושבים כאן, המייצגים את הציידים בארץ ישראל – יושב פה גם נציג ארגון הגג - אנחנו נמצאים אתם בדין ודברים מזה שנים.

אלי אמיתי: בחודשים האחרונים זה היה יותר אינטנסיבי.

אלי אמיתי: נפגשנו ביום שישי האחרון, עכשיו הייתה לנו פגישה ארוכה בכנסת, ולכאן אנחנו מגיעים עם הבנות.

אלי אמיתי: אז אולי כדאי שנשמיע את ההבנות שמסוכמות על הצדדים, מתוך ראיה שגם לאנשים האלו אכפת מחוגלות וארנבות, וגם הם רוצים לשמור עליהם, באותה מידה שהם רוצים גם לבצע את הציד.

אלי אמיתי: לכן, כאשר הסברנו לציידים על אותה בעיה שקיימת עם המין הזה, הם הסכימו אתנו שצריך לשמור עליהן.

אלי אמיתי: הם גם הסכימו שהן צריכות להיות חיות בר מוגנות.

אלי אמיתי: אבל מה – אנחנו צריכים רק להסכם אתם על נושא ההיתרים.

אלי אמיתי: לכן, לפה אנחנו מגיעים עם איזשהן הבנות שאני חושב שאם נשמיע אותן, זה יקל על כולן.

גאלב מג'אדלה: זה שהציידים והרשות עד עכשיו לא היו ביניהם הבנות, ואנחנו גרמנו לכך שיהיו ביניכם הבנות, זה עדיין לא אומר שאנחנו מוציאים את הכנסת מהמשחק ואתם תישארו עם ההבנות.

גאלב מג'אדלה: סליחה, עם כל הכבוד.

גאלב מג'אדלה: אנחנו רוצים שיהיו ביניכם הבנות.

גאלב מג'אדלה: אנחנו גרמנו לזה, דאגנו לזה.

גאלב מג'אדלה: אבל עכשיו אתם עושים ביניכם הבנות ואתם רוצים להוציא את הפיקוח של הכנסת מתחום הציד?

גאלב מג'אדלה: אלה ההבנות שהגעתם אליהן?

גאלב מג'אדלה: עם כל הכבוד, אין שום סיבה לשחרר לכם את הרסן ושתהיה לכם במקום הוראת שעה תקנה גורפת שזו חיית בר מוגנת.

גאלב מג'אדלה: הכנסת לא מוותרת על הנחלות שלה, ולא על הסמכויות שלה ולא על המעמד שלה.

אלי אמיתי: וגם לא על חיות הבר שלה.

גאלב מג'אדלה: הכנסת תסייע ותעשה את הכל כדי שהחוגלה והארנבת, נשמור עליהן מצד אחד, ומצד שני נבטיח את זכות האזרח, שבמקרה זה הוא הצייד, אבל יש פה כנסת שצריכה גם לפקח על כל הצדדים.

גאלב מג'אדלה: אז אנחנו ניתן לכם תקנה שזאת חיית בר מוגנת ואתם, שלום על ישראל, תמצאו את הדרך?

אלי אמיתי: התפקיד שלי כמנכ"ל רשות הטבע והגנים הוא לשמור על הטבע, לעצב את נופי התרבות והמורשת וגם לטפל במורשת.

אלי אמיתי: אנחנו מטפלים כאן בפרק הראשון שהוא טבע.

אלי אמיתי: בטבע יש מינים, דמות של צמחים, בעלי חיים, קרקע, מים ועוד.

אלי אמיתי: ועכשיו – בתחום הזה של מגוון החיים, שזה החי, חוגלות וארנבות היו במצב מאד מסוכן ועדיין במצב מסוכן.

אלי אמיתי: אגב, הציידים גם מסכימים אתי וכל אנשי המדע מסכימים אתי, שמצב הארנבת הוא מצב קשה מאד, ועליו לא מדברים.

אלי אמיתי: רק על החוגלה, שעד לפני שש שנים הייתה במצב קשה מאד בטבע.

אלי אמיתי: שש שנים לא היה ציד.

גאלב מג'אדלה: אני מסכים אתך.

גאלב מג'אדלה: אבל למה בתקנה?

גאלב מג'אדלה: אני יכול להגן עליה בהוראת שעה.

שרה שלום: אין אפשרות משפטית אחרת, מכיוון שהוראת השעה היא רק במשך שש שנים.

גאלב מג'אדלה: אז תוסיפו לה שנה.

שרה שלום: אי אפשר.

גאלב מג'אדלה: למה?

גאלב מג'אדלה: איפה כתוב?

שרה שלום: מכיוון שמשרד המשפטים אמר לנו: אנחנו נותנים לכם עוד שנה להאריך אותה, ובזה מסתיים העניין.

שרה שלום: מכיוון שיש לה באמת חשיבות, במהות שלה, היא צריכה לעבור - - -

גאלב מג'אדלה: סליחה, גברתי.

שרה שלום: רק תן לי לסיים.

גאלב מג'אדלה: סליחה, גברתי.

גאלב מג'אדלה: אני לא מייצג את משרד המשפטים, עם כל הכבוד.

גאלב מג'אדלה: אני לא מקבל מהם הנחיות.

גאלב מג'אדלה: תבואי אלי בעוד שנה, תשכנעי את ועדת הפנים, אתן לך עוד שנה.

גאלב מג'אדלה: עם כל הכבוד למשרד המשפטים, אנחנו בכנסת.

גאלב מג'אדלה: לא בממשלה.

אלי אמיתי: אבל למה אתה רוצה את זה בהוראת שעה?

גאלב מג'אדלה: מפני שאני רוצה להשאיר את הכנסת מפקחת על העניין.

אלי אמיתי: אז בבקשה, בוא תשמע איך פותרים את הבעיה הזאת.

גאלב מג'אדלה: איך?

אלי אמיתי: בשביל זה באנו לפה, אחרי ההבנות.

גאלב מג'אדלה: לא, אבל זה לא שייך להבנות.

אלי אמיתי: אני אומר לך, ראלב, תקשיב.

גאלב מג'אדלה: אלי, אתה לא תשכנע אותי, חבל על הזמן.

גאלב מג'אדלה: אני הייתי בסרט הזה.

גאלב מג'אדלה: מכיר את העניין.

אלי אמיתי: אבל אנחנו צריכים לדון בהצעה שהשר מגיש אותה.

גאלב מג'אדלה: אני לא רוצה לדון בבקשה של השר.

גאלב מג'אדלה: אני רוצה לדון איך אנחנו שומרים על הארנבת ועל החוגלה בהסכמה עם הציידים, בראייה שלנו.

גאלב מג'אדלה: אני לא חייב, עם כל הכבוד.

אלי אמיתי: אז בוא תשמע.

גאלב מג'אדלה: אתם מתבלבלים.

גאלב מג'אדלה: מי זה היועץ המשפטי שלכם?

אלי אמיתי: הנה, בבקשה.

אלי אמיתי: היא דיברה אתך.

גאלב מג'אדלה: אז בבקשה.

גאלב מג'אדלה: את לא הסברת לו שבכנסת יש הפרדת רשויות?

גאלב מג'אדלה: אנחנו לא ממשלת ישראל.

גאלב מג'אדלה: אנחנו מפקחים על פעולות הממשלה.

גאלב מג'אדלה: מבקרים את פעולות הממשלה.

שרה שלום: אוקי, אבל מה שעומד פה - - -

גאלב מג'אדלה: זה שאתה רואה אותי מתחבק עם השרים – אל תתבלבל.

גאלב מג'אדלה: זה שאני מתחבק עם גדעון כל שני וחמישי – זה בסדר.

אלי אמיתי: גם אני ואתה מתחבקים, וגם זה לא אומר.

אלי אמיתי: אבל תראה, ראלב.

אלי אמיתי: אנחנו באנו - - -

גאלב מג'אדלה: אתה לא משכנע.

גאלב מג'אדלה: אני רוצה לשמור יחד אתך על החוגלות ועל הארנבת.

גאלב מג'אדלה: לא בתקנה גורפת.

אלי אמיתי: אני אגיד לך.

אלי אמיתי: מתי חיה מוגדרת כחיית בר מוגנת?

אלי אמיתי: התפקיד של הרשות להביא לכנסת הצעה.

אלי אמיתי: מתי מוגדרת חיה כחיית בר מוגנת?

גאלב מג'אדלה: אתה לא משכנע אותי, אלי.

גאלב מג'אדלה: אני מודיע קבל עם ועדה, שאני רוצה לשמור על הארנבת ועל החוגלות.

גאלב מג'אדלה: בראייה של הכנסת, לא בראייה של הממשלה.

אלי אמיתי: אז בראייה של הכנסת, איך שומרים הכי טוב?

גאלב מג'אדלה: בהוראת שעה.

אלי אמיתי: למה?

אלי אמיתי: הסבירו לך שמאד קשה לשמור כך.

גאלב מג'אדלה: מי אמר את זה?

גאלב מג'אדלה: איך שמרתם שש שנים?

גאלב מג'אדלה: סליחה, אז נכשלתם שש שנים.

גאלב מג'אדלה: אם לא שמרתם על החוגלה ועל הארנבת שש שנים בהוראת שעה, והעסקתם את הכנסת ואת עם ישראל והציידים לא צדו, אז נכשלתם, עם כל הכבוד.

גאלב מג'אדלה: ואתה לא נכשלת.

גאלב מג'אדלה: לדעתי – לא נכשלתם.

גאלב מג'אדלה: אז תעשה לי טובה, חבל על הזמן.

גאלב מג'אדלה: אם עכשיו לא מאשרים את זה זאת בעיה.

אלי אמיתי: את מה אתה רוצה שיאשרו?

שרה שלום: ראלב, למה עכשיו אתה אומר את זה?

שרה שלום: אנחנו נמצאים בעניין הזה הרבה מאד זמן.

גאלב מג'אדלה: אנחנו הולכים להוראת שעה בתנאי שאתם מגיעים להסכמה.

גאלב מג'אדלה: הוראת שעה, ובהסכמה.

אלי אמיתי: הנה, אנחנו מגיעים להסכמה.

גאלב מג'אדלה: אנחנו לא הולכים – לא.

גאלב מג'אדלה: חבל על הזמן.

אלי אמיתי: ראלב, ישבנו אתך פה, אני לא יודע אם חברי כנסת אחרים יודעים, שהיינו פה אצלך לפני שבועיים.

אלי אמיתי: שלחת אותנו לעשות עבודה.

גאלב מג'אדלה: נכון.

אלי אמיתי: אולי כדאי שגם הם יידעו מזה.

אלי אמיתי: הגענו לך פה עם עבודה - - -

גאלב מג'אדלה: בקטע של הציידים – הגעתם להבנה?

גאלב מג'אדלה: מאה אחוז.

גאלב מג'אדלה: אני מצדיע לכם.

אלי אמיתי: בוא תשמע לאיזו הבנה הגענו.

גאלב מג'אדלה: ;

גאלב מג'אדלה: אבל זה לא שייך להבנה.

גאלב מג'אדלה: אני מקבל את ההבנה בלי לראות אותה.

אלי אמיתי: במה אתה חושב שזה יפגע אם זו חיית בר מוגנת.

גאלב מג'אדלה: אלי, תעשה לי טובה.

גאלב מג'אדלה: עכשיו אתה מתחיל לזלזל באינטליגנציה של הוועדה.

גאלב מג'אדלה: אני בעד ההבנות שלכם למרות שעוד לא ראיתי אותן.

גאלב מג'אדלה: אני רוצה לשמור על הארנבת ועל החוגלה.

גאלב מג'אדלה: אבל, אנחנו רוצים שהכנסת תישאר בתמונה ותפקח על העניין.

גאלב מג'אדלה: וזה מחובתה וזו זכותה.

גאלב מג'אדלה: מה קרה לך?

אלי אמיתי: הפיקוח הטוב ביותר הוא - - -

גאלב מג'אדלה: מה הוויכוח בינינו?

גאלב מג'אדלה: הוויכוח הוא שאתם רוצים להוציא את הכנסת מהעניין, והממשלה, והמשרד לאיכות הסביבה, והרשות המבצעת תעשה מה שהיא רוצה, ואנחנו נסתכל כצופים מן הצד.

גאלב מג'אדלה: ויתרנו על הנחלה שלנו, על הזכויות שלנו.

גאלב מג'אדלה: לא בא בחשבון.

גאלב מג'אדלה: עם כל הכבוד אלי, חבל על הזמן שלך.

גאלב מג'אדלה: אני מודיע כאן לחברי הוועדה חגיגית: מקבל את ההבנות ביניכם למרות שעוד לא ראיתי אותן.

גאלב מג'אדלה: אבל, בראייה של הכנסת.

גאלב מג'אדלה: חברי הוועדה לא יכולים לוותר על הזכות שלהם כוועדת הפנים ואיכות הסביבה, לפקח על פעולת הממשלה בנקודה הזאת, עם כל הכבוד.

גאלב מג'אדלה: אני הייתי נכשל בגדול אם לא הייתי אומר את הדברים האלה, כי היה בא אלי יצחק אהרונוביץ' בעוד חודש, אומר לי: ראלב, מה?

גאלב מג'אדלה: סדרו אותך ואותנו?

גאלב מג'אדלה: עשו מאתנו פורפרה?

גאלב מג'אדלה: מה הייתי אומר לו כיושב ראש הוועדה?

גאלב מג'אדלה: צודק.

גאלב מג'אדלה: מה קרה לך?

אלי אמיתי: לא קרה לי שום דבר.

גאלב מג'אדלה: אז בוא נחזור להוראת השעה עם ההבנות שלכם וניתן לכם לצאת לדרך, ונברך אתכם ונעזור לכם.

קריאות: - -

אלי אמיתי: ראלב, תראה.

אלי אמיתי: אני לא עמותה ציבורית.

אלי אמיתי: אני גוף ממלכתי, פועל על פי חוק.

אלי אמיתי: ומאפשרים לי לפעול על פי חוק כשחלק מהדברים נמצאים אצלי במסגרת, חלק מהם זה חוק הגנת חיית הבר.

גאלב מג'אדלה: נכון, צודק.

אלי אמיתי: אתה אומר לי עכשיו: את החוק, אני אשאיר בידיים שלך.

גאלב מג'אדלה: בשביל מה אנחנו מחוקקים?

אלי אמיתי: אתם מחוקקים – בסדר גמור.

אלי אמיתי: אבל - - -

גאלב מג'אדלה: רק כשאתם צריכים אותנו?

אלי אמיתי: לא, ראלב.

אלי אמיתי: בשביל זה אתם צריכים להסכים ולאשר, וזה אתה מאשר ולא אני.

אלי אמיתי: אבל - - -

גאלב מג'אדלה: לא.

גאלב מג'אדלה: אנחנו, אם היום מאשרים את מה שאתה מציע, אנחנו יצאנו מהעניין.

אלי אמיתי: אבל החוק קבע שאני אגיד בפני הוועדה - - -

גאלב מג'אדלה: אבל החוק זה אנחנו, עם כל הכבוד.

גאלב מג'אדלה: אז אנחנו קובעים עכשיו.

אלי אמיתי: אז אתם הסמכתם אותי להציג בפניכם חיות בר שנמצאות במצב הכחדה.

אלי אמיתי: ואז תגדירו את זה כחיית בר מוגנת.

גאלב מג'אדלה: לא, מצטער.

גאלב מג'אדלה: בבקשה, עידו, תגיד משהו.

עידו בן-יצחק: כאשר תקנות מגיעות לשולחן של ועדת כנסת, בסמכותה לאשר את התקנות, לדחות את התקנות, להציע בהם שינויים וכן להתנות אותם בתנאים.

עידו בן-יצחק: אם התנאי שהוועדה מחליטה עליו הוא שהיא מאשרת את התקנות בתנאי שהן תהיינה לתוקף של שנה – הדבר בסמכותה.

עידו בן-יצחק: אני אבל מציע, למען הסדר הטוב, שיהיו כאן שתי הצבעות.

עידו בן-יצחק: הצבעה ראשונה כדי לקבוע אם בכלל הוועדה מעוניינת לקבוע את זה כהוראת שעה, או אולי הוועדה מעוניינת לקבל את זה בנוסח שהציעה הממשלה, לצמיתות, כהוראת קבע, ורק לאחר מכן יוצבע על התקנות עצמן.

יצחק אהרונוביץ': אפשר רגע?

יצחק אהרונוביץ': נעזוב רגע את ההבנות.

יצחק אהרונוביץ': הבנות זה דבר חשוב.

יצחק אהרונוביץ': אני שואל כרגע למה זה צריך להפריע לכם אם זה בהוראת שעה שמתחדשת כל שנה, ולא בתקנות.

יצחק אהרונוביץ': זה כרגע מעניין אותי.

יצחק אהרונוביץ': מה זה מפריע לכם?

יצחק אהרונוביץ': אתה יודע – שווה פגישה בעוד שנה, מאשרים או לא מאשרים – מה זה מפריע כרגע?

יצחק אהרונוביץ': בוא נראה כרגע את השנה הקרובה.

יצחק אהרונוביץ': למה זה צריך להפריע?

אלי אמיתי: אני מייצג פה את מי שלא יכול לשבת כאן.

אלי אמיתי: את בעלי החיים.

אלי אמיתי: הם לא יודעים לדבר.

אלי אמיתי: בשביל זה המדינה קבעה שאני מייצג אותם.

אלי אמיתי: המצב שלהם הוא מצב סכנה.

אלי אמיתי: כדי לשמור עליהם לעד, מבלי להיות מפוקפקים כל שנה, צריך להגדיר דבר אחד: חיית בר מוגנת.

אלי אמיתי: מכיוון שאתה לא רואה כרגע, לא חוגלה ולא ארנבת – אני מייצג אותן.

אלי אמיתי: רק ככה נשמור עליהם הכי טוב.

יצחק אהרונוביץ': אבל אם אנחנו מאשרים כל שנה?

אלי אמיתי: אתה לא יכול לאשר כל שנה.

יצחק אהרונוביץ': למה?

אלי אמיתי: כי בעוד שנה אולי לא תהיה פה.

אלי אמיתי: מי יבטיח לי את זה?

אלי אמיתי: הארנבת – אני מייצג אותה.

אלי אמיתי: כל החיים.

אלי אמיתי: תשאל אותי: למה יש חיות בר מוגנות אחרות?

אלי אמיתי: למה הכנסת אישרה?

אלי אמיתי: כי מישהו הבין, ואני מייצג את - - -

גאלב מג'אדלה: אני אישרתי.

גאלב מג'אדלה: בשנה שעברה.

אלי אמיתי: נכון.

גאלב מג'אדלה: אז למה אני לא יכול בשנה הבאה?

אלי אמיתי: כי אנחנו רוצים טבע - - -

גאלב מג'אדלה: למה אני לא טוב בשנה הבאה, אלי?

גאלב מג'אדלה: חבר הכנסת אהרונוביץ' שאל שאלה מהותית.

גאלב מג'אדלה: אתה רוצה לשמור על חיית הבר - אנחנו אתך.

גאלב מג'אדלה: למה לא בתקנה בפיקוח שלנו?

גאלב מג'אדלה: אנחנו לא מספיק ראויים כדי לפקח על טובת הארנבת והחוגלה?

אלי אמיתי: למה החוק קבע חיית בר מוגנת, תגידו לי?

אלי אמיתי: למה?

גאלב מג'אדלה: מי קבע את החוק?

גאלב מג'אדלה: אנחנו קובעים את החוק.

גאלב מג'אדלה: אתה מבקש, אנחנו קובעים.

אלי אמיתי: אז למה קבעתם?

גאלב מג'אדלה: סליחה, חבר הכנסת יוסי ביילין, בבקשה.

יוסי ביילין: לי אין שום בעיה לתמוך בהצעה שמציע השר כמו שהיא.

יוסי ביילין: לגבי התחושה של יושב ראש הוועדה בנושא של בקרה של הוועדה ושל הכנסת בכלל על הנושא של הכחדת בעלי חיים ורמת הסיכון שלהם - אתה בעצם כאילו אומר שאם לא תהיה הוראת שעה, אתה מאבד את היכולת לפקח על זה.

גאלב מג'אדלה: נכון.

יוסי ביילין: משרד המשפטים אומר:

יוסי ביילין: הוראת שעה זו לא דרך המלך לחקיקה.

יוסי ביילין: הוראת שעה על פי טיבה היא הוראת שעה.

יוסי ביילין: אתה לא יכול לעשות הוראת שעה למאה שנה.

יוסי ביילין: אתה צריך לעשות חקיקה.

יוסי ביילין: מה כאן יכול להיות הפתרון?

יוסי ביילין: הפתרון - שאני לא זקוק לו, אבל אני מבין מה שאתה אומר - הוא מהסוג של ההחלטה לגבי מצב חירום בישראל שהיה ב-1948, אבל כל שנה צריכה הממשלה לבוא ולבקש מהכנסת את ההארכה שלה.

יוסי ביילין: אתה יכול ליצור גם כאן מסגרת של חקיקה, שאנחנו ניזום אותה כוועדה, שתאמר: יש רשימה של בעלי חיים שהם בסכנת הכחדה, שדורשים מאתנו להאריך אותה מדי שנה, ואנחנו יכולים, לא כהוראת שעה, להיות אלה שאומרים: בעל חיים זה או זה יורד מהרשימה או נוסף לרשימה.

יוסי ביילין: אבל התחושה שלך שרק הוראת שעה יכולה לתת לנו את הפיקוח, למרות שאני מבין אותה, היא בעייתית מבחינה קונסטיטוציונית.

יוסי ביילין: אני לא מתלהב מזה.

יוסי ביילין: אתה בעצם לא מציע איזושהי תקרה להוראות השעה האלה.

יוסי ביילין: אתה אומר: כל עוד הכנסת קיימת, צריכות להיות הוראות שעה כדי לפקח על הרשימה הזאת.

יוסי ביילין: ואת זה התפיסה המשפטית לא יכולה לאשר.

יוסי ביילין: לכן צריכים לבנות קונסטרוקציה חדשה, והיא יכולה להיות על פי המודל של מצב חירום.

גאלב מג'אדלה: תראה, מה שאתה אומר הוא מאה אחוז נכון.

גאלב מג'אדלה: אם יכולת לחיות עם זה במצבים שונים בתחומים שונים כהוראת שעה הרבה שנים, אפשר גם לחיות עם הנושא של חיות הבר.

גאלב מג'אדלה: בהבדל אחד: מה אמרו לנו, כשאמרנו:

גאלב מג'אדלה: תקנות לשעת חירום 45 שנה?

גאלב מג'אדלה: אמרו: עוד לא הגענו לשלום.

יוסי ביילין: אבל זאת לא הוראת שעה.

יוסי ביילין: זה לא בנוי כהוראת שעה.

יוסי ביילין: קונסטיטוציונית זאת לא הוראת שעה.

גאלב מג'אדלה: אז אני אומר כאן: יכול להיות שהמצב ישתנה.

גאלב מג'אדלה: יכול להיות שבטבע, בעזרת אלי, חבריו, הרשות והציידים, בעזרת השם, יכול להיות שהמצב ישתנה ולא תהיה סכנה לארנבת ולחוגלה כל הזמן.

יוסי ביילין: מאה אחוז.

יוסי ביילין: הוא בטוח ישתנה כל הזמן.

גאלב מג'אדלה: אז אחר כך לא מבטלים חוק או עושים חקיקה מחדש.

גאלב מג'אדלה: למה לא הולכים להוראת שעה ונגמר העניין?

יוסי ביילין: אז תלך להצעה שלי, שכל שנה צריכים לאשר רשימה.

יוסי ביילין: לא הוראת שעה.

גאלב מג'אדלה: אני מוכן, אבל בשביל זה צריכה להיות חקיקה.

יוסי ביילין: כן.

גאלב מג'אדלה: היות ואנחנו לא יכולים לעשות חקיקה כרגע, אשר כרגע הוראת שעה לשנה, ויוזמים – ועדת הפנים, כולנו אפילו, לא אכפת לי.

גאלב מג'אדלה: משי עד אהרונוביץ' - יוזמים חקיקה מסודרת לשנה הבאה.

גאלב מג'אדלה: אין לי בעיה עם זה.

גאלב מג'אדלה: להיפך, אני בעד חקיקה.

רוני מלכא: אבל אנחנו באים כבר אחרי שש שנים של הוראת שעה.

רוני מלכא: אנחנו באים כבר אחרי שש שנים של הוראת שעה, ומשרד המשפטים אומר לנו: די כבר עם הוראת השעה הזאת, תבואו כבר עם הצעת חקיקה.

יוסי ביילין: צודק.

יוסי ביילין: לא חיים עם הוראות שעה כל החיים.

יצחק אהרונוביץ': ראלב, עוד בקשה.

יצחק אהרונוביץ': אלי – בקשה קשה.

יצחק אהרונוביץ': אני שואל, אני מנסה פה למצוא את הנוסחה.

יצחק אהרונוביץ': אפשר בתקנה להכניס את ההסכמה?

יצחק אהרונוביץ': וההסכמה הזאת, אני מעריך, תהיה מוסכמת.

יצחק אהרונוביץ': היא בטח תהיה מוסכמת עם ההקבלה.

יצחק אהרונוביץ': להכניס אותה בתוך התקנה.

יצחק אהרונוביץ': זה ניתן?

גאלב מג'אדלה: איזו הסכמה?

יצחק אהרונוביץ': יש הסכמה – אם תאפשר לו לדבר עליה הוא בטח יסביר.

יצחק אהרונוביץ': יש הסכמה ביניהם שהיא גם נותנת פיתרון לציידים וגם לשמורות הטבע, וכולם מסכימים עליה.

שרה שלום: - -

גאלב מג'אדלה: יצחק, אבל לא זה הוויכוח.

גאלב מג'אדלה: הוויכוח הוא אם הכנסת יוצאת מהעניין כמפקחת על הנושא, או לא.

גאלב מג'אדלה: לא זה הוויכוח.

יצחק אהרונוביץ': אבל יש פה את הבעיה שיוסי אמר, שהגיע הזמן שצריך כבר - - -

גאלב מג'אדלה: אני מסכים אתך, אבל אי אפשר לשפוך את התינוק עם המים.

גאלב מג'אדלה: אי אפשר.

גאלב מג'אדלה: עם כל הכבוד.

גאלב מג'אדלה: תראה, זה שהציידים והרשות הגיעו להסכמות – זה משמח אותי, ואנחנו דחפנו לזה.

יצחק אהרונוביץ': אבל תשים לב - --

גאלב מג'אדלה: אבל אני עדיין אומר:

גאלב מג'אדלה: ההסכמות האלו והשמירה על החוגלה והארנבת – אנחנו טוענים, שזה צריך להיות בהוראת שעה שהממשלה נותנת אותה ואנחנו מפקחים עליה.

גאלב מג'אדלה: לא יוצאים מהתמונה.

גאלב מג'אדלה: זה הוויכוח.

יצחק אהרונוביץ': היושב ראש, "מטרת התיקון להשמיט את הארנבות והחוגלות מרשימת חיות הבר המוכרזות בציד - - -" וצריך רק להוסיף, בהסכמה או בהתניה שהם הגיעו אליה, בזמן, בכמות, וכולי.

יצחק אהרונוביץ': זה נכנס פנימה וגמרת את הסיפור.

שאדי חסן: - - - לתת מענה לזה.

שאדי חסן: יצחק, זה בסדר.

שאדי חסן: הסדרת את הבעיה בין שניהם, אבל הוצאת מהעניין את הפיקוח של הכנסת.

יצחק אהרונוביץ': אבל אומר חבר הכנסת ביילין שחייבים לעבור מהוראת שעה לתקנה.

גאלב מג'אדלה: לחקיקה.

גאלב מג'אדלה: אבל עכשיו אין לנו חקיקה.

יצחק אהרונוביץ': אוקי.

יצחק אהרונוביץ': אז נתחיל את החקיקה.

גאלב מג'אדלה: אז הפתרון כרגע הוא הוראת שעה, וליזום חקיקה לשנה הבאה.

רוני מלכא: זאת הצעת החוק, כבוד היושב ראש.

רוני מלכא: זאת ההצעה שאנחנו מציעים, אחרי הוראות שעה כל השנים.

רוני מלכא: חוץ מזה, נותן מנכ"ל רשות הבטחה שלטונית.

רוני מלכא: אני חושב, בכל זאת – זה מנכ"ל רשות, זה לא - - -

גאלב מג'אדלה: רוני, להבטחות שלטוניות לא כדאי להיכנס.

גאלב מג'אדלה: אני הייתי בסרט הזה בשנה שעברה.

גאלב מג'אדלה: איך הבטחת לי, אלי, ואמרת לי - ואחרי ההבטחה שלך והסיכום וההחלטה של הוועדה, התברר שיש לך בעיה משפטית.

אלי אמיתי: ראלב, אבל אם אתה תחליט על זה?

גאלב מג'אדלה: אם אני אחליט על זה עם חברי חברי הוועדה שאנחנו הולכים להוראת שעה, אנחנו יכולים להביא בשורה אחת, קודם כל, בשונה מהשנה שעברה, שיש הסכמה בין צדדים שעד לסיבוב הקודם בשנה שעברה, היה ביניהם פה עימות כמעט אלים.

גאלב מג'אדלה: זו הבשורה שהצלחנו להביא כוועדה, שיש היום הסכמה במקום עימות.

גאלב מג'אדלה: אתה תהיה עם הוראת שעה, אלי, לשנה הקרובה.

גאלב מג'אדלה: הכנסת לא תוותר על סמכותה ועל מעמדה ועל תפקידה, לפקח על פעולת הממשלה בשום מקום, על אחת כמה וכמה – אל תמשוך אותי בלשון, כי זה בימים האלה.

גאלב מג'אדלה: בבקשה, גברתי.

דנה נויפלד: אני נציגת משרד המשפטים.

דנה נויפלד: אז רק רציתי, בשביל הפרוטוקול – אני בדקתי חקיקת משנה אצלנו.

דנה נויפלד: זה לא שאין אפשרות לעשות את זה בצורה של הוראת שעה.

דנה נויפלד: זה לא נכון ומומלץ אחרי שש שנים, בפעם השביעית.

דנה נויפלד: זו כבר לא הוראת שעה אם זה מוארך בפעם השביעית, אבל אין מניעה שכן תהיה עוד פעם הארכה.

דנה נויפלד: במצב זה אני רוצה להבהיר את זה.

קריאה: זה עד בלי גבול?

שרה שלום: זה מה שקיבלנו במשרד המשפטים.

שרה שלום: דנה נויפלד: אז אני נציגת משרד המשפטים ואני יכולה לדבר בשם המשרד.

שרה שלום: בדקתי את זה בתוך המשרד, זאת הייתה המלצה והבאתי את הנקודה לפרוטוקול, בשביל להעמיד את הדברים על דיוקם.

שרה שלום: מעבר לזה, גם אם זה מאושר בתקנות קבועות, אין שום מניעה, כשהמצב משתנה ויש התאוששות בקרב אוכלוסייה כזאת או אחרת, לשנות את התקנות.

שרה שלום: השיקול המקצועי הוא בידי הגוף המקצועי, וזה הגוף המקצועי שאמון על הנושא.

שרה שלום: אז אני חושבת שלא ראויה ההנחה שהם לא עושים עבודתם נאמנה.

שרה שלום: אם יהיה שינוי בנסיבות, הם יבואו לשנות את התקנות.

שרה שלום: להציג את זה כאן כאילו הם לא ישנו את התקנות כשתהיה סיבה לכך, זה קצת בעייתי.

שרה שלום: הם הגוף המקצועי האמון, כרגע יש בעיה, אין שום סיבה להאריך שוב ושוב ושוב הוראה שממילא היא כבר לא הוראת שעה, היא כבר הוראה קבועה.

שרה שלום: זה - לשני הכיוונים.

גאלב מג'אדלה: אין לי בעניין הזה ויכוח, שאם יבואו בעוד שנה ויגידו: מצבנו השתפר, אנחנו לא זקוקים להוראת שעה, תודה רבה – שאנחנו נברך אותם.

גאלב מג'אדלה: אני גם לא חושד בהם.

גאלב מג'אדלה: אבל, אני רוצה להבטיח את הספק שבספק שבספק שהוועדה הזאת ממלאת את תפקידה ושומרת על מעמדה וזכותה כמפקחת על פעולת הממשלה, מבלי חלילה להטיל דופי, חס וחלילה, באנשים האלה שיושבים כאן.

גאלב מג'אדלה: חס וחלילה.

גאלב מג'אדלה: לכן אני מציע, כדי שנכבד את הכנסת בשעה 11:00 במליאה, ונהיה שם בזמן, אני מציע שנעבור – עזוב.

גאלב מג'אדלה: הגעתם להסכמות, מצוין.

גאלב מג'אדלה: נגמר הסיפור.

קריאה: משפט אחד.

גאלב מג'אדלה: בסדר.

גאלב מג'אדלה: ניתן לכם.

גאלב מג'אדלה: אני מציע שנלך להוראת שעה לשנה, אנחנו נעגן את מה שהסכמתם ביניכם - - -

שרה שלום: מה הנוסח של הוראת השעה?

גאלב מג'אדלה: סליחה, רגע.

גאלב מג'אדלה: בשביל זה יש לנו את הייעוץ המשפטי.

גאלב מג'אדלה: אנחנו נשמע אתכם, את ההבנות שהגעתם אליהן, אנחנו מברכים עליהם מראש כוועדה, ושמחים שישבתם והגעתם להבנות.

גאלב מג'אדלה: אנחנו ניתן אחר כך ליועץ המשפטי של הוועדה לעשות סדר בהוראת השעה, כדי שנעלה אותה להצבעה.

גאלב מג'אדלה: אלי, אם תרצה אחר כך – ברצון.

גאלב מג'אדלה: בבקשה.

האני עמאשה: אני, כנציג הציידים - אני אזרח מדינת ישראל, מבצע ציד על פי חוק.

האני עמאשה: יש פה כמה חברי כנסת שלא ראיתי אותם בפעם הקודמת, אז רקע קטן: אנחנו אזרחי המדינה, רשאים לבצע ציד מאושר על פי חוק שנקבע במדינה, אנחנו משלמים אגרת ציד מדי שנה, אנחנו, מזה חמש שנים, לא מבצעים את הציד.

האני עמאשה: נכון להיום, אנחנו אוהבי טבע, חובבי טבע, רוצים לשפר את הטבע, רוצים לשמור על הטבע לא פחות מכל עובד רשות.

קריאה: כמו.

האני עמאשה: כמו כל עובד רשות שמורות הטבע.

האני עמאשה: נכון להיום, עד היום, לא ניתנה לנו הזדמנות – זה עם אצבע מאשימה לכיוון הרשות – להתברג למערכת הזאת, להיות שותפים ולעבוד ביחד, למען המשך קיום החוגלה, הארנבת וחיות אחרות.

האני עמאשה: אנחנו – שיהיה פשוט מובן לכולם – אני יודע שציד נקשר למילים מגונות בארץ, וזה לא נכון.

האני עמאשה: אנחנו מבצעים ציד חוקי, זה ממשק.

האני עמאשה: ותאמינו לי, אם לא היה מתקיים ציד במשך שנה אחת בלבד – ציד לכל המינים.

האני עמאשה: כשאני מדבר על ממשק: נזקי חקלאות ונזקים אחרים - - -

סיימון נמצ'וב: של חיות בר מוגנות.

סיימון נמצ'וב: גם הזאב, גם השועל.

האני עמאשה: לא הגעתי.

האני עמאשה: אל תפריע לי.

האני עמאשה: לא הגעתי לחיות בר מוגנות, סיימון.

האני עמאשה: רגע.

האני עמאשה: אם הציד לא היה מתבצע שנה, המצב היה הרבה יותר גרוע מאשר היום.

האני עמאשה: אנחנו באנו ופנינו במספר מקרים – הוראת שעה: עובדה.

האני עמאשה: מה שאתה אומר מקובל עלי.

האני עמאשה: הכל, מה שאמרת, מילה במילה.

האני עמאשה: הגענו אמנם להבנות עם הרשות.

האני עמאשה: זה לא מחייב להפוך את החיה לחיה מוגנת.

האני עמאשה: אין בעיה שאת המהלך הזה שביצענו היום, היינו מבצעים מדי שנה, לבוא להבנה עם הרשות על התקופה, משך, תקופה, זמן, מקום ואיזור ציד, להגיע ולעגן את זה בהוראת שעה.

האני עמאשה: אין שום בעיה.

האני עמאשה: זה לא בשמים, ניתן לעשות את זה.

האני עמאשה: בשביל זה לא צריך להיות חיה מוגנת.

האני עמאשה: זה ויכוח שאתה מעלה עכשיו ואנחנו מקבלים את זה בהחלט.

האני עמאשה: אין לנו שום בעיה להתנגד.

האני עמאשה: תיקח, למשל, את החיות – החיות שצוינו פה - וראוי כביכול לציין שהציד הוא לאו דווקא שגורם את הנזק לחוגלות ולארנבות.

גאלב מג'אדלה: תעשה לי טובה, לא מתאים פה נאום אידיאולוגי עכשיו.

האני עמאשה: אבל הרעיון – מוסכם.

גאלב מג'אדלה: תודה רבה.

גאלב מג'אדלה: אנחנו מחפשים דרך שההבנות ביניכם יקבלו מעמד ואתם תכבדו אותן.

גאלב מג'אדלה: לא רק קיבלתם הבנות, אתם גם תכבדו את הסיכומים.

גאלב מג'אדלה: עידו יעבוד על זה עכשיו.

עידו בן-יצחק: רגע, שניה.

עידו בן-יצחק: את ההסכמים אי אפשר לעגן בתוך התקנות, שזה יהיה ברור.

עידו בן-יצחק: למעשה, אם אנחנו קובעים את זה כהוראת שעה, אפשר יהיה לעקוב אחר ההסכמים, אם יתממשו, בעוד שנה כאשר אני מניח שנחדש את האישור.

עידו בן-יצחק: לגבי התקנות עצמן, קודם כל, אני מבקש לקיים הצבעה האם אנחנו מעוניינים להחיל את התקנות אחרי שנקרא אותן לתקופה של שנה.

גאלב מג'אדלה: כן.

גאלב מג'אדלה: כהוראת שעה.

עידו בן-יצחק: כהוראת שעה.

גאלב מג'אדלה: בבקשה.

גאלב מג'אדלה: אנחנו מעלים להצבעה ואת הנוסח להוראת שעה.

דב חנין: סליחה, שנייה.

גאלב מג'אדלה: לא עכשיו, סליחה.

גאלב מג'אדלה: מי בעד הוראת שעה?

גאלב מג'אדלה: יצחק, אנחנו מעלים עכשיו להצבעה את השאלה כהוראת שעה או כתקנה.

יצחק אהרונוביץ': או כהוראת קבע.

גאלב מג'אדלה: או כהוראת קבע.

דב חנין: לפני ההצבעה, אדוני, משפט אחד.

גאלב מג'אדלה: בבקשה, אדוני.

דב חנין: הבעיה היא בעיה מאד רצינית, אבל המנגנון הזה – ואני מצטרף לגמרי לדבריו של ד"ר ביילין – המנגנון הזה של הוראות שעה הוא מנגנון מאד בעייתי.

דב חנין: לכן, אני חושב שאנחנו צריכים ללכת בכיוון שד"ר ביילין הציע.

דב חנין: לאשר את התקנות, לקבוע בתקנה עצמה הוראה שאומרת שהתוקף של סעיף זה וזה יהיה לשנה - - -

יצחק אהרונוביץ': זה מה שהצעתי.

דב חנין: מאה אחוז.

דב חנין: והסעיף הזה יידון מחדש על ידי הוועדה.

דב חנין: מנגנון כזה לא מחייב חקיקה.

דב חנין: עדיף, כמובן, לעשות את זה בחקיקה בעתיד, אבל לדעתי הנכון הוא לאשר את התקנה.

עידו בן-יצחק: זו הוראת שעה.

יוסי ביילין: זו הוראת שעה.

דב חנין: זו לא הוראת שעה.

יוסי ביילין: זו תעתועולוגיה כזאת.

דב חנין: זו לא תעתועולוגיה.

גאלב מג'אדלה: ד"ר חנין, זו הוראת שעה, ככה.

דב חנין: זו לא הוראת שעה.

גאלב מג'אדלה: אנחנו רוצים לעבוד על עצמנו?

גאלב מג'אדלה: שי, רצית לומר משהו?

שי חרמש: כן.

שי חרמש: אני מתנצל.

שי חרמש: פשוט – שם ממשלה עומדת ליפול, תכף.

שי חרמש: לא בגלל חיות הבר, אלא בגלל מיליארד שקל.

שי חרמש: מילה אחת קטנה.

שי חרמש: אם הייתי חושב שהמצב של הארנבות והחוגלות הוא מצב זמני – ואני אין לי רקע משפטי, לא כמו דב ולא כמו ד"ר ביילין - - -

יוסי ביילין: גם לי אין.

שי חרמש: אבל היית שר משפטים.

יוסי ביילין: זה הרקע היחידי.

שי חרמש: זה הרבה.

שי חרמש: אם הייתי חושב שהמצב הוא מצב זמני, הייתי בהחלט מצטרף לעניין של הוראת שעה.

שי חרמש: אבל מתוך כך שאני מניח שלא מצב הארנבות ולא מצב החוגלות לא הולך להשתנות, לא במשך 12 החודשים הקרובים ולא במשך 24 החודשים הבאים, הייתי מצטרף דווקא לפנייתו של השר ואומר דבר פשוט.

שי חרמש: אני מכיר את החבורה הזאת של שמורות הטבע מהרקע החקלאי שלי.

שי חרמש: מהרגע שאחת מחיות הבר מתחילה להוות בעיה חקלאית, הם יודעים להתמודד עם זה ולפתוח את השדה לנושא של ציד – מכיר גם את הנושא פה של העורב האפור – אני מניח שנגיע למצב – אגב, לא לפני הרבה שנים – שוב, מהניסיון שלי בגידול של דלועים – החוגלות היו מכה בתחום החקלאות, והפנו מאמצים יזומים מצד הירוקים בנושא של ציד חוגלות, כדי למנוע פגיעה בדלועים וירקות אחרים.

שי חרמש: המצב היום כנראה הפוך.

שי חרמש: הייתי מציע, ראלב, בכל זאת להצטרף לפנייה של השר, לקבל את זה כנוסח הצעת החוק, וברגע שנגיע עם אחת מחיות הבר האלה לרמה של מפגעים, אני מניח שהם יהיו הראשונים לבוא אלינו ולזהות את פתיחת שוק הציד בעניין הזה כדי להגן על החקלאות.

שי חרמש: אני מאד מפחד מהוראת שעה כי הוראת שעה היא מצב זמני, המצב הזה לא נראה לי כל כך זמני.

שי חרמש: ובדילמה הזאת, כדי להגן על חיות הבר וכדי לא לפגוע בחקלאות – כי זאת בעצם הבעיה שמולה אני ניצב פה כרגע, ואני מצטער שלא הייתי בדיון – למדתי את החומר אבל לא הצלחתי להגיע לדיון בגלל ועדת הכספים – אני בעד לתמוך בהצעת השר גדעון עזרא ככתבה וכלשונה, ולאפשר לגורמים שמטפלים בהגנת הטבע לבוא אלינו מעת לעת, והלוואי שנגיע למצב שבו חיות הבר האלה יהיו בגדר של מפגע חקלאי.

גאלב מג'אדלה: הבעיה שלנו היא לא זאת, שי.

גאלב מג'אדלה: הבעיה שלנו היא שברגע שאתה נותן את זה, הכנסת לא מפקחת על העניין.

שי חרמש: אני לא חושב שאתה יכול לפקח על העניין.

שי חרמש: אין לי יכולת לפקח על העניין.

גאלב מג'אדלה: בטח שיש.

שי חרמש: מי שיכול לפקח על העניין זה הגורמים המקצועיים שצריכים לבוא אלי ולהגיד לי: תעצור את זה, תצוד או אל תצוד.

שי חרמש: אני יכול לדון על חיות הבר?

שי חרמש: יכול לספור אותן בשדה בלילה?

שי חרמש: אין לי כלי לזה.

שי חרמש: אולי לך יש, לי אין.

גאלב מג'אדלה: לי יש משוב ציבורי.

גאלב מג'אדלה: לי יש משוב ציבורי.

גאלב מג'אדלה: אין לי כלי, יש לי משוב ציבורי.

שי חרמש: אבל הם פה - - -

גאלב מג'אדלה: סליחה, לא.

גאלב מג'אדלה: הם משוב ממשלתי, עם כל הכבוד.

גאלב מג'אדלה: יש הבדל בין משוב ציבורי לבין מערכת ממשלתית.

גאלב מג'אדלה: ההבדל הוא עצום.

גאלב מג'אדלה: בבקשה, אדוני.

יהושע שקדי: אני המדען של הרשות.

יהושע שקדי: אני מזדהה לחלוטין עם הדברים שנאמרו פה.

יהושע שקדי: זה שאנחנו נקבל את החוגלה כחיית הבר, לא אומר שלא יהיה ציד של חוגלות.

יהושע שקדי: אנחנו נותנים היתרים לציד חיות בר, למינים מוגנים כמו חזירי בר ומינים אחרים על פי הצורך ועל פי צורכי ממשק.

יהושע שקדי: שש השנים האחרונות שבהן לא היה ציד של חוגלות וארנבות, עשו טוב לחוגלות ואנחנו יודעים את זה, אבל המצב שלהן אינו כזה שאנחנו יכולים בהינף יד להתיר או לא להתיר ציד.

יהושע שקדי: המשוב הציבורי שאדוני היושב הראש דיבר עליו, קיים אצל כל חיות הבר, בעיקר דרך המגזר החקלאי ודרך המגזרים של חובבי הטבע במדינת ישראל, וגם דרך הציידים.

יהושע שקדי: אתה יודע היטב שהלחץ בהפסקת ציד החוגלות בא לא רק מצד שומרי הטבע, אלא גם מצד הציידים.

יהושע שקדי: ולכן, ההעברה של החוגלות למצב של חיית בר מוגנת, זה לא צו השעה זה צורך השעה.

יהושע שקדי: זו חיה שצריכה להיות מוגנת על פי חוק, וצריך לתת לרשות הטבע והגנים, שהיא הארגון המקצועי שמבין ויכול לטפל בזה - וקיים שיתוף פעולה עם הציידים, שהם באמת שומרי טבע - לנהל את זה, כאשר הכנסת סומכת עלינו שנעשה את זה בצורה המקצועית ביותר.

יהושע שקדי: תודה רבה.

גאלב מג'אדלה: תודה רבה.

דב חנין: מתי אדוני הולך להצבעה?

דב חנין: כי אני צריך לצאת להצבעה אחרת.

גאלב מג'אדלה: תצא ותחזור.

דב חנין: יש עוד חמש או עשר דקות?

גאלב מג'אדלה: אנחנו פה, בעזרת השם.

גאלב מג'אדלה: בבקשה אדוני, קצר.

מוסטפא ג'האד: לגבי הוראת שעה.

מוסטפא ג'האד: הוראת שעה, במידה שתתקבל בהחלטה כאן עכשיו, אני מבקש שהיא תיכנס לתוקף לגבי החוגלות והארנבות אחרי התקופה שהסכמנו אתם, עם הרשות, ולא מהרגע הזה.

שרה שלום: היא חייבת להיכנס לפני עונת הציד, לפני האחד בספטמבר.

גאלב מג'אדלה: אלי, אתה שומע?

גאלב מג'אדלה: הוא אומר שאם תתקבל הוראת השעה, ההסכם שלכם לגבי לוח הזמנים יהיה בתוקף.

שרה שלום: אנחנו לא חוזרים בנו מההסכם.

אלי אמיתי: רגע רגע, אני רוצה לומר לך – והם שומעים אותי ושמעו אותי - שבין היתר ההסכם הזה דיבר על תקופה יותר ארוכה משנה.

אלי אמיתי: כלומר, לקחנו בחשבון שזאת חיית בר מוגנת.

אלי אמיתי: לא רק זה – כדי לבסס את האמון שיש בין הציידים לרשות, אמרנו: לא נדבר על שנה.

אלי אמיתי: נדבר על לפחות שלוש שנים.

אלי אמיתי: בהוראת צו שעה, אני לא יכול לדבר ארוך.

אלי אמיתי: אני צריך עוד שנה לבוא לפה עוד פעם.

אלי אמיתי: ואני רוצה לומר לך - להבנתי, ואני לא משפטן, הוראת שעה היא מצב של בדרך, היא סוג של בחינה.

אלי אמיתי: אבל, אם במשך שש שנים הרשות באה לפה כל שנה ואומרת: רבותי, המצב הוא בסימן סכנה, הכחדה.

אלי אמיתי: אז שש שנים באנו ואמרנו את זה.

אלי אמיתי: האם זו לא תקופת מבחן להגדיר שזה עובר מצו שעה לחיית בר מוגנת?

אלי אמיתי: זה התפקיד שלי לומר לכנסת ישראל, לוועדה הזו, ואני לא מתיר ממך את השליטה.

אלי אמיתי: נהפוך הוא, אתה הסמכת אותי לשמור על החיה ולהגדיר אותה ככזו שבמצב סכנה.

אלי אמיתי: לכן אני בא לפה ואומר לך: שש שנים, ראלב, זו הייתה תקופה של מבחן.

אלי אמיתי: אנחנו מתקופה כזאת למדים שהמצב של החיה באמת במצב סכנה.

אלי אמיתי: לא יעזור עוד שנה, שנתיים, חמש שנים.

אלי אמיתי: זה יהיה מצבה.

אלי אמיתי: אם היא תזיק לחקלאות, אם היא תזיק למקומות מסוימים, אני פה מצהיר – אני, דרך אגב, לא צריך לבוא לפה לקבל את האישור.

אלי אמיתי: אני מוסמך כל שנה לתת היתרים לציד.

אלי אמיתי: לא צריך את האישור .

שי חרמש: אני יכול להעיד מניסיוני שמיוזמת

שי חרמש: כם פניתם אלינו.

אלי אמיתי: נכון.

אלי אמיתי: לכן, אני אומר: זה לא כדי להסיר מכם את השליטה.

אלי אמיתי: אתם הסמכתם אותנו – אני גוף ממלכתי.

אלי אמיתי: אני מקריא פה את החוק.

אלי אמיתי: הנה, יש פה חוק לרשות.

אלי אמיתי: אני זה שמגדיר מה מצב החיה, ואני צריך לבוא לכנסת ישראל ולומר לכם: רבותי, המצב הוא חמור מאד.

אלי אמיתי: אם תאפשרו את זה כל שנה וכל שנה – בשביל מה יש הוראת צו שעה?

אלי אמיתי: היא הרי שלב של מבחן.

אלי אמיתי: עברנו תקופה של מבחן.

אלי אמיתי: שש שנים זה ארוך מאד להגדיר.

אלי אמיתי: הנה, למדנו.

אלי אמיתי: יש פה מדען של הרשות, עשיתי סקר, עשינו מבחן עוד שנה ועוד שנה – רבותי, המצב של החוגלות והארנבות הוא בכי רע.

אלי אמיתי: נמשיך את המצב – כולנו כאן מתעלמים ממצבם של בעלי חיים שאני פה מייצג אותם.

גאלב מג'אדלה: תודה רבה.

עלי חוג'יראת: שש שנים קיבלתי פה אגרת רישוי, ואנחנו שילמנו.

עלי חוג'יראת: וכל צייד שילם את ה-1100 ומשהו שקל.

עלי חוג'יראת: וכל שנה, כל שנה, אנחנו מצייתים להוראות שלכם ומצייתים לכל.

עלי חוג'יראת: ואנחנו - אתה יודע מה?

עלי חוג'יראת: – גם חרדים לנושא החוגלות ונושא הטבע לא פחות מכם.

עלי חוג'יראת: לכן, עכשיו אתם כנראה רוצים לעגן את זה בחוק, על מנת לעשות את הדברים בצורה אחרת לגמרי.

עלי חוג'יראת: שאתם לא תהיו תחת פיקוח, כמו שאמר היושב ראש.

עלי חוג'יראת: שהציידים יהיו, בכלל, נושא שולי.

עלי חוג'יראת: זה נושא שאנחנו חייבים להילחם עליו.

עלי חוג'יראת: זה ספורט, זה תענוג, זה תחביב שלנו.

עלי חוג'יראת: וכשגזלתם מאתנו את התחביב הזה ואת הכיף הזה - הסכמנו והשלמנו עם זה, ושילמנו במשך שש שנים 1100 ומשהו שקל, על מנת לעזור וגם לתת מענה.

עלי חוג'יראת: אז אני לא מבין למה.

עלי חוג'יראת: אז אתה יודע מה – תמנעו את הציד בכלל.

עלי חוג'יראת: קחו את הרישיונות, קחו את רובה הציד, את הכל, ותמנעו את הכל.

עלי חוג'יראת: אני לא מבין למה אני צריך לשלם כל שנה 1100 ומשהו שקל, ואני לא צד.

אלי אמיתי: העלה את זה יושב ראש הוועדה ומצאנו לזה פתרון.

רוני מלכא: אני מבקש לציין בפני כל חברי הוועדה וכל החברים הנוכחים פה: יש מאות חיות בר שהן חיות מוגנות, ואנחנו נותנים להן היתרים כאשר הן מבצעות נזקים, כמו חזירי בר, דורבנים מדי פעם.

רוני מלכא: ההיתר הוא מנגנון שלא ניתן לתת לחיה כאשר היא מוכרת כחיית ציד.

רוני מלכא: לכן אנחנו חייבים לקבל אותה כחיית בר מוגנת, ואז מנגנון ההיתרים הרבה יותר גמיש, כמובן, עם שיקול הדעת המקצועי.

רוני מלכא: דבר שני, אני חייב לציין לחברי הוועדה: אגרת הציד – צריך להיזהר - היא לא רק חוגלות וארנבות.

רוני מלכא: הציד כולל עוד עשרה ברווזים ליום, והוא כולל עוד יונים ושלווים והרבה מאד חיות.

רוני מלכא: וכמובן, את כל מנגנון היתרים – חזירי בר כל השנה, גם בהיתר הכללי וגם בהיתרים המיוחדים - אז להגיד שכל האגרה קשורה לחוגלה או ארנבת, זה קצת מוגזם.

רוני מלכא: הכלי היחיד שנוכל היום לממשק אותו הוא חיית הבר המוגנת.

רוני מלכא: דרך אגב, כבודו, אני חושב שאנחנו לא מסירים את יכולת הפיקוח שלך.

רוני מלכא: אתה ביוזמתך יכול לקרוא לנו עוד חצי שנה ולדרוש דין וחשבון, מה מונע מבעדך לדרוש דין וחשבון על מה היה בעונת הציד הנוכחית, מה התוצאות של הסקר - כבר קרה שבאנו לתת דין וחשבון לוועדה, בנושאים אחרים.

רוני מלכא: גם בנושא חיות בר, אם אתה זוכר – בנושאים, אם אתה זוכר, של ניסויים בבעלי חיים, שהיו בין ועדות החינוך לוועדות הפנים ואיכות הסביבה.

רוני מלכא: יוצא מצב שאנחנו מגיעים לתת דין וחשבון ואני חושב שזה המנגנון הנכון.

רוני מלכא: תכניס את זה לערך טבע מוגן, תקבל את ההסכמות שאנחנו מציעים, ותדרוש אתה, בעוד חצי שנה, התכנסות כאן כדי לקבל דין וחשבון מאתנו.

רוני מלכא: הכל גלוי, הכל פתוח, הכל מנוהל וממוחשב במאגר ממוחשב שנוכל לתת אותו בכל רגע לוועדה.

רוני מלכא: ואני ממליץ לקבל את ההצעה בהסכמה.

רוני מלכא: קצת קשה לי שהציידים פתאום חוזרים בהם מההסכמות האלה.

האני עמאשה: לא חזרנו בנו משום דבר.

רוני מלכא: אז אתה רוצה גם הסכמות וגם הוראת שעה?

האני עמאשה: אמרתי: גם הוראת שעה תיתן מענה.

רוני מלכא: בסדר.

רוני מלכא: אוקי.

האני עמאשה: אף אחד לא חזר בו.

דב חנין: אפשר להגיע להצבעה?

יצחק אהרונוביץ': כן, באמת.

יצחק אהרונוביץ': אפשר להגיע.

גאלב מג'אדלה: בבקשה, גברתי היועצת המשפטית של המשרד לאיכות הסביבה הגיעה.

גאלב מג'אדלה: רוצה לומר משהו.

רות רוטנברג: כן.

רות רוטנברג: סליחה, קודם כל אני מצטערת.

רות רוטנברג: הייתה אי הבנה לגבי הדיון בוועדה.

רות רוטנברג: אני מבקשת להגיד קודם כל בשם השר שהשר להגנת הסביבה תומך בעמדת הרשות, עמדת הרשות מקובלת עליו, והוא מבקש שהוועדה תקבל אותה ותאשר את התקנות בנוסח שהוא הגיש אותן.

רות רוטנברג: מדובר בתקנות שהן פרי עבודה – הזכירו את זה פה, אני לא אחזור על זה – ארוכת שנים.

רות רוטנברג: הרעיון של הוראת שעה, ההיגיון שעומד ביסודו הוא שני דברים: אחד, שמדובר בהסדר זמני, עונתי מטבעו - שזה לא המצב - או שמדובר בעניין חדשני שרוצים ללמוד אותו.

רות רוטנברג: גם לא זה המצב.

רות רוטנברג: זאת אומרת: הרעיון עוד פעם ועוד פעם לגרור את זה, אין לו הצדקה אמיתית, אין לו בסיס לדעתנו.

רות רוטנברג: אנחנו מבקשים – אנחנו זה בשם השר להגנת הסביבה – לאשר את התקנות בנוסח שהוא הגיש, בשינוי אחד קטן, שכתוב שם - - -

דב חנין: אדוני, אני מבקש לא לקיים הצבעה עכשיו, כי אנחנו חייבים לצאת.

דב חנין: השעה 11:00, מתחילה מליאה - - -

שי חרמש: נעכב את ההצבעה.

רות רוטנברג: אנחנו מבקשים כן לקיים, אבל זה לא יהיה - - -

גאלב מג'אדלה: סליחה, סליחה גברתי.

גאלב מג'אדלה: את היועצת המשפטית של המשרד לאיכות הסביבה.

גאלב מג'אדלה: לא יושבת ראש הוועדה.

גאלב מג'אדלה: מי מצביע, מתי מצביע, זה בסמכות יושב ראש הוועדה, נכון?

גאלב מג'אדלה: לא טעיתי.

רות רוטנברג: בקשות זה - - -

גאלב מג'אדלה: הם יכולים לבקש.

גאלב מג'אדלה: את - - -

יורם מרציאנו: יכולה לשמוע.

גאלב מג'אדלה: לא יכולה לענות להם.

גאלב מג'אדלה: מה כבודו רצה?

דב חנין: אם אדוני מקיים עכשיו את ההצבעה, אני יכול להישאר.

דב חנין: אם לא, אני - - -

גאלב מג'אדלה: אדוני, אני לא עובד אצל לוח הזמנים שלך.

דב חנין: אני יודע, אבל - - -

גאלב מג'אדלה: אני עובד אצל לוח הזמנים של טובת הציבור.

דב חנין: בהחלט.

דב חנין: טובת הציבור - - -

גאלב מג'אדלה: עכשיו, אדוני יחליט אם הוא נשאר או הולך.

גאלב מג'אדלה: יושב ראש הוועדה יחליט מתי לעשות את ההצבעה.

דב חנין: מתי אדוני מתכוון לעשות את ההצבעה?

גאלב מג'אדלה: כאשר אני אמצה את הדיון.

דב חנין: כשתמצה את הדיון?

גאלב מג'אדלה: כן.

גאלב מג'אדלה: נכון.

דב חנין: בלי קשר לעובדה שהמליאה מתחילה?

גאלב מג'אדלה: אני רציתי לשמור על הסדר של הכנסת, שהוועדה מסיימת את עבודתה כאשר המליאה מתכנסת.

גאלב מג'אדלה: אבל זה לא הלך.

גאלב מג'אדלה: שי דיבר ואתה דיברת, וכולם דיברו – וצריך לתת לאנשים לדבר, אנשים שבאו ממרחק של 70-.

גאלב מג'אדלה: אז אדוני יחליט מה הוא רוצה, ויואיל בטובו לקבל את החלטתו.

גאלב מג'אדלה: תודה רבה.

גאלב מג'אדלה: בבקשה, גברתי.

רות רוטנברג: אני רציתי לבקש רק תיקון אחד בנוסח מכיוון שעבר זמן מאז שהוא נשלח.

רות רוטנברג: כתוב שתחילת תוקפן.

גאלב מג'אדלה: רגע.

גאלב מג'אדלה: חבר'ה, מה זה כאן?

גאלב מג'אדלה: אנחנו לא רוצים להגיע לוועדת האתיקה עוד פעם, שי.

שי חרמש: תלוי בך.

גאלב מג'אדלה: אתה עומד ומפריע, לא אני.

גאלב מג'אדלה: אני יושב במקומי ובסמכותי.

גאלב מג'אדלה: סליחה.

גאלב מג'אדלה: בבקשה גברתי.

רות רוטנברג: מה שרצינו לבקש זה שתחילת תוקפן של התקנות, בשונה מהנוסח שהוגש, בגלל הזמן, לא יהיה כמו שכתוב עשרה ימים מיום פרסומן אלא ביום פרסומן או

דנה נויפלד: יום אחרי זה.

רות רוטנברג: משרד המשפטים מבקש יום אחרי זה, אני חושבת שזה לא משנה יום אחרי זה.

רות רוטנברג: בכל זאת, אני מקווה שלא יאוחר מהאחד בספטמבר, שהוא התאריך הקובע מבחינת הרשות.

גאלב מג'אדלה: תודה רבה.

גאלב מג'אדלה: אנחנו שמחים שהגעת והבהרת את הדברים.

רות רוטנברג: ואני מתנצלת שוב על האיחור.

גאלב מג'אדלה: אנחנו מקבלים את ההתנצלות.

גאלב מג'אדלה: תראו, אני – ופה כדאי שתשימי לב כדי לדווח אחר כך לשר – אין לנו בעיה לאשר תקנות.

גאלב מג'אדלה: מבחינתנו, אם שומרים על הארנבת והחוגלה בתקנה בהוראת שעה, זה אותו דבר.

גאלב מג'אדלה: בהוראת שעה הכנסת נשארת בתמונה ומפקחת וחייבים לבוא אליה כל שנה, בתקנה זה לא כך.

גאלב מג'אדלה: עד כאן את מסכימה?

רות רוטנברג: אפשר.

רות רוטנברג: יש טכניקות לפקח גם אז.

גאלב מג'אדלה: אני יודע.

גאלב מג'אדלה: יש גם סנקציות.

גאלב מג'אדלה: יפה.

גאלב מג'אדלה: אז לא זאת הבעיה שלנו.

גאלב מג'אדלה: אנחנו לא מתווכחים עכשיו אם אנחנו שומרים יותר, או פחות, בתקנה או בהוראת שעה, על חיית הבר.

גאלב מג'אדלה: הוויכוח בינינו הוא שאני רוצה לוודא שהכנסת נשארת בתמונה, מפקחת על העניין.

גאלב מג'אדלה: אני לא מאוהב בהוראת שעה להרבה שנים.

גאלב מג'אדלה: מסכים עם כל מי שאמר, מד"ר ביילין עד נציגת משרד המשפטים.

גאלב מג'אדלה: הבעיה שלנו היא אחת – איך אנחנו יכולים להבטיח שהכנסת, שזה תפקידה לפקח על פעולות הממשלה, במקרה זה של הרשות, נשארת בתמונה.

גאלב מג'אדלה: והיו דברים.

גאלב מג'אדלה: אם הכנסת לא הייתה מתערבת ומשתמשת בסמכותה, אני לא יודע אם היו הרשות עם הציידים מגיעים להבנה.

גאלב מג'אדלה: עובדה, שש שנים לא הגיעו להבנה, כי כל שש שנים אישרו להם אוטומטית הוראת שעה.

רות רוטנברג: זה לא היה כל כך אוטומטי.

שרה שלום: זה לא היה אוטומטית.

גאלב מג'אדלה: אבל זאת עובדה – אתה לא יכול להתווכח עליה – שהצד השני בא כל שנה וצעק, ויצא כעוס ושילם אגרה.

גאלב מג'אדלה: זאת עובדה, עליה אין ויכוח.

גאלב מג'אדלה: השנה, בהתערבות של ועדת הפנים ושימוש בסמכותה, הגענו לתוצאה טובה יותר.

גאלב מג'אדלה: מי יכול להבטיח לי את זה, אם לא הוראת שעה?

גאלב מג'אדלה: עכשיו – אני, אין לי בעיה.

גאלב מג'אדלה: אני חבר כנסת כמו כל החברים כאן.

גאלב מג'אדלה: אם חברי הכנסת ירצו לאשר תקנה, אני אשמח מאד, אני אבצע.

גאלב מג'אדלה: אבל שהם יידעו בדיוק מה קורה.

גאלב מג'אדלה: כך שהוויכוח, אלי, הוא לא מהותי על העניין של השמירה על החוגלות ועל הארנבות, ואתם לא שומרים עליהן בתקנה יותר טוב מאשר בהוראת שעה.

גאלב מג'אדלה: שאף אחד לא יתבלבל.

גאלב מג'אדלה: אל תנסו ליצור רושם כאן, אצל חברי הכנסת, שאפשר לשמור על החוגלה ועל הארנבת בתקנה יותר טוב מאשר בהוראת שעה.

גאלב מג'אדלה: על זה לא תוכלו להתווכח.

אלי אמיתי: אז שהוראת השעה תהיה לעשרים השנה הבאות.

גאלב מג'אדלה: לא, לא.

גאלב מג'אדלה: לא יכול להבטיח לך.

רות רוטנברג: אדוני היושב ראש, זה נכון כמעט לכל התקנות שהוועדה הנכבדה הזאת מאשרת ולכל החוקים של הכנסת.

גאלב מג'אדלה: נכון.

גאלב מג'אדלה: לכן ההצעה שלנו הייתה - - -

רות רוטנברג: זה לא ראוי, אחרי שש שנים.

יורם מרציאנו: המליאה ממתינה.

גאלב מג'אדלה: מה שלא ראוי זה מה שאתם עשיתם.

גאלב מג'אדלה: הייתם צריכים ליזום חקיקה ראויה במקום הוראת שעה.

גאלב מג'אדלה: ולא להביא תקנה.

רוני מלכא: הנה, הגענו.

רוני מלכא: זה מה שעשינו.

רות רוטנברג: זאת.

רות רוטנברג: זאת החקיקה.

גאלב מג'אדלה: והתקנה הזאת, כשהבאתם אותה, עשיתם את זה כדי להשתחרר מכוחה של הכנסת.

רות רוטנברג: אה.

רות רוטנברג: לא, חס וחלילה.

גאלב מג'אדלה: חד משמעית.

רות רוטנברג: חס וחלילה.

רות רוטנברג: אני מבקשת שיירשם בפרוטוקול.

רות רוטנברג: זה לא - - -

גאלב מג'אדלה: סליחה, יירשם בפרוטוקול כל מה שאת רוצה, אבל זו ההתרשמות שלי מאז הדיון מלפני שנה ועד היום.

גאלב מג'אדלה: אתם לא אמרתם לפני שנה ש-"יש לנו בעיה עם הוראת שעה, בשנה הבאה נביא חוק שיסדיר את העניין".

רוני מלכא: כבודו, לפני שלוש שנים הוועדה לביקורת המדינה בדקה את נושא הציד עם כבוד מבקר המדינה לשעבר אליעזר גולדברג.

רוני מלכא: הייתה ביקורת על ידי הכנסת על המערכת שלנו.

גאלב מג'אדלה: רוני, מילים זה יפה.

גאלב מג'אדלה: מילים כל אחד יכול לספק לנו כאן.

גאלב מג'אדלה: עם כל הכבוד לך ולמבקר המדינה – מבקר המדינה הוא לא מחוקק.

גאלב מג'אדלה: הוא לא יכול לחוקק.

גאלב מג'אדלה: הוא יכול לכתוב דוחות, הוא יכול למתוח ביקורת, הוא לא מחוקק.

גאלב מג'אדלה: ההבדל בין מבקר המדינה לבין הוועדה שיושבת כאן הוא, שאנחנו גם מחוקקים וגם מפקחים על הפעולות שלכם, בסמכות וברשות.

גאלב מג'אדלה: ואני אומר לך את זה - חבל, אתם משתמשים במילים כדי לשכנע בדבר לא נכון.

גאלב מג'אדלה: אז חבריי, חברי הכנסת שנמצאים כאן – אחד, שניים, שלושה, ארבעה, חמישה, שישה - אתם בעד שנלך לתקנה?

יצחק אהרונוביץ': בואו נעלה את זה להצבעה.

גאלב מג'אדלה: בבקשה.

גאלב מג'אדלה: ועכשיו, אם אתם רוצים שנלך לתקנה, התוספת שהציע ד"ר יוסי ביילין - - -

עידו בן-יצחק: אדוני, הנושא שהציע חבר הכנסת ביילין הוא להסדיר את הנושא בהצעת חוק.

עידו בן-יצחק: זה לא יכול לבוא במסגרת תקנות.

עידו בן-יצחק: השאלה היא אם אנחנו קובעים את זה כהוראת שעה לשנה או כהוראת קבע.

עידו בן-יצחק: זאת השאלה.

גאלב מג'אדלה: יוסי, קיבלת תשובה?

יוסי ביילין: כן, כן.

יוסי ביילין: ודאי שזה לא יכול להיות - זו החלטה שנייה.

יוסי ביילין: אנחנו יכולים ללכת להחלטה פנימית שלנו שאומרת שנעשה מאמץ להביא את זה, כוועדה.

שי חרמש: אפשר לחזור לזה, אחרי זה, לא התפזרנו.

גאלב מג'אדלה: איך לחזור?

יוסי ביילין: לא.

יוסי ביילין: אם אנחנו רוצים לקבל החלטה שאומרת שנעשה מאמץ כוועדה לקבל חוק, זה מאפשר את האישור או של תקנה או של הוראת שעה כפי שנחליט, ובכל אחת מהאופציות האלה, הייתי ממליץ גם לקבל את ההחלטה לגבי חקיקה.

גאלב מג'אדלה: ענה לך היועץ המשפטי של הוועדה, שזה לא עומד ככה.

יוסי ביילין: מה זאת אומרת?

גאלב מג'אדלה: היום עומדת או הוראת שעה או תקנה.

יוסי ביילין: בוודאי.

יוסי ביילין: נכון.

גאלב מג'אדלה: אחר רך, אתה רוצה ליזום דברים אחרים – יש לך את כל הזמן שבעולם.

יוסי ביילין: נכון.

גאלב מג'אדלה: בבקשה.

גאלב מג'אדלה: מי בעד להסדיר את זה בתקנה?

עידו בן-יצחק: כלומר: בהוראת קבע.

גאלב מג'אדלה: בהוראת קבע.

גאלב מג'אדלה: אחד, שניים, שלושה, ארבעה, חמישה.

גאלב מג'אדלה: מי בעד להסדיר את זה בהוראת שעה?

גאלב מג'אדלה: יורם ואני בעד הוראת שעה.

גאלב מג'אדלה: שניים.

גאלב מג'אדלה: עכשיו אנחנו צריכים להצביע על התקנות?

עידו בן-יצחק: על התקנות ככללן.

עידו בן-יצחק: רותי צריכה לקרוא אותן.

יורם מרציאנו: אתה צריך אותי?

גאלב מג'אדלה: להצביע עליהן?

גאלב מג'אדלה: לא, אתה לא חייב.

יורם מרציאנו: שלום.

יורם מרציאנו: אני במליאה.

גאלב מג'אדלה: בבקשה.

רות רוטנברג: "תקנות להגנת חיית הבר (תיקון), התשס"ו-2006.

רות רוטנברג: בתוקף סמכותי לפי סעיף 16 לחוק להגנת חיית הבר, התשט"ו-1955, ובאישור ועדת הפנים ואיכות הסביבה של הכנסת לפי סעיף 21א לחוק יסוד: הכנסת וסעיף 2(ב) לחוק העונשין, התשל"ז-1977, אני מתקין תקנות אלה: תיקון תקנה 1א.

רות רוטנברג: 1.

רות רוטנברג: בתקנה 1א לתקנות להגנת חיית הבר, התשל"ו-1976 (להלן – התקנות העיקריות), המילים 'ארנבת' ו-'חוגלה' – יימחקו.

רות רוטנברג: תיקון תקנה 2. 2.

רות רוטנברג: בתקנה 2 לתקנות העיקריות, אחרי 'נוטריה' יבוא: 'עורב אפור' ו'עורב הודי'" – זו תוספת שביקשנו.

גאלב מג'אדלה: ברור.

רות רוטנברג: "תיקון תקנה 3. 3.

רות רוטנברג: בתקנה 3 לתקנות העיקריות, המילים 'ארנבת' ו-'חוגלה' - יימחקו.

רות רוטנברג: תיקון תקנה 4.

רות רוטנברג: 4.

רות רוטנברג: בתקנה 4 לתקנות העיקריות, הסיפא החל במילים 'או חוגלות' – תימחק.

רות רוטנברג: תיקון תקנה 7. 5.

רות רוטנברג: בתקנה 7(א)(5) לתקנות העיקריות במקום: 'כאמור בפסקה (4)' יבוא 'לפי החוק להגנת חיית הבר, התשט"ו-1955'.

רות רוטנברג: במקום 'שנה אחת' יבוא 'שנתיים'.

רות רוטנברג: תחילה 6.

רות רוטנברג: תחילתן של תקנות אלה עשרה ימים מיום פרסומן.

רות רוטנברג: גדעון עזרא, השר להגנת הסביבה.

עידו בן-יצחק: רק שאתם ביקשתם לא עשרה ימים אלא למחרת יום פרסומן.

רות רוטנברג: כן.

רות רוטנברג: אנחנו ביקשנו למחרת יום פרסומן.

גאלב מג'אדלה: זה מקובל על משרד המשפטים, נכון?

רות רוטנברג: זאת בקשת משרד המשפטים, אדוני.

עידו בן-יצחק: נלך להצבעה?

האני עמאשה: שניה, אם יורשה לי, מילה אחת – בקשר להבנות שהושגו – פשוט, אין לנו את הדרך, אין לנו את הייעוץ המשפטי שיש לכנסת - איך נעגן את זה שיהיה פה, לפחות בפרוטוקול, שיש פה הבנות והבטחות של מנכ"ל הרשות?

שרה שלום: אנחנו נודיע על זה אחרי שתיערך הצבעה.

שרה שלום: נודיע על זה בצורה מסודרת.

גאלב מג'אדלה: אני רוצה את זה לפני הצבעה.

גאלב מג'אדלה: לא, לא.

גאלב מג'אדלה: אני רוצה את זה לפני ההצבעה.

גאלב מג'אדלה: בשביל מה עשיתם הסכם?

גאלב מג'אדלה: או שאני לא מעמיד את זה להצבעה.

גאלב מג'אדלה: אחר כך תסתדרו ביניכם.

קריאות: - -

גאלב מג'אדלה: סליחה.

גאלב מג'אדלה: אלי.

אלי אמיתי: אתה רוצה שאני אקריא עכשיו?

גאלב מג'אדלה: כן.

אלי אמיתי: החוגלות והארנבות חיות בר מוגנות.

אלי אמיתי: היתר מהאחד בספטמבר עד ה-31 באוקטובר – 3 חוגלות לצייד לאזורים שהוסכמו בינינו, בין הצדדים, ושנתיים לאחר שנה זו, לפי המצב בשטח יינתנו היתרים לשנים הבאות.

אלי אמיתי: הגמישות תהיה לפי איזור, כמות ומשך, מפגשים קבועים עם נציגי הארגונים יתקיימו אחת לחצי שנה.

אלי אמיתי: שיתופי פעולה בספירות, בפיקוח, בדיווח ובסיוע בשליטה על ציידים, ייעשו במשותף - עובדי הרשות וכמובן, הציידים.

אלי אמיתי: וכמובן, שנתיים לחידוש הרישיון.

אלי אמיתי: זו תשובה לך.

שאדי חסן: זה היתר כללי ולא היתר מיוחד.

אלי אמיתי: כן.

אלי אמיתי: זה היתר כללי.

אלי אמיתי: ההבנות האלה הן הבנות טובות, הן ארוכות-טווח.

גאלב מג'אדלה: כמובן, זה נכנס לפרוטוקול.

גאלב מג'אדלה: מה שאני מבקש זה שנקבל את המסמך הזה.

גאלב מג'אדלה: אנחנו מבקשים את המסמך הזה - יצורף לפרוטוקול חתום על ידי שני הצדדים - ואנחנו רוצים, אלי, מה שהודיע רוני, שבתוך חצי שנה תבואו לדיווח - - -

אלי אמיתי: מצוין.

גאלב מג'אדלה: על המצב, לא של החוגלות והארנבות, אלא גם על ההבנות ביניכם - - -

אלי אמיתי: כן.

גאלב מג'אדלה: ועל מצב הדברים, ואני מקווה שלא יהיו תלונות אלא להפך, יהיו אלינו מכתבים שהדברים מתנהלים כפי שהסכמנו וסיכמנו, בהבנה מלאה ובכבוד הדדי.

שאדי חסן: אדוני, הייתה עוד נקודה שהסכמנו לה, שחברי ונציגי הארגונים ייפגשו עם נציגי רשות הטבע והגנים בשלהי חודש אוקטובר בשנה הקרובה, בעונת הציד הקרובה.

שאדי חסן: במידה והמצב בשטח מאפשר המשך ציד חוגלות לעוד חודש, לעוד שבוע, לעוד שבועיים או לעוד שלושה, זה יאושר.

אלי אמיתי: בסדר.

אלי אמיתי: זה גם כלול פה.

אלי אמיתי: כן.

גאלב מג'אדלה: תודה רבה.

גאלב מג'אדלה: אנחנו מעלים את התקנות לאישור, וההתחייבות של הרשות לדיווח חצי שנתי היא חלק מהעניין, ואני מקווה שתוך השנה הזאת ניזום את החקיקה שדיברנו עליה, כמובן – בתיאום אתכם ובתיאום עם המשרד לאיכות הסביבה.

מוניר עטאר: אני מבקש להבין: ההיתר הכללי יינתן לשלוש שנים.

אלי אמיתי: כן.

אלי אמיתי: זה מה שסיכמנו.

גאלב מג'אדלה: הוא אמר את זה, זה נרשם בפרוטוקול.

גאלב מג'אדלה: אנחנו מעלים את התקנות להצבעה.

גאלב מג'אדלה: מי בעד, מי נגד, מי נמנע?

גאלב מג'אדלה: התקנות אושרו פה אחד, ללא מתנגדים, ללא נמנעים.

קריאות: תודה רבה.